stanford-oval/wikipedia huggingface dataset:
Glee
סקירת הסדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 22 | 22 | 19 במאי 2009 | 8 ביוני 2010 |
|  | 2 | 22 | 22 | 21 בספטמבר 2010 | 24 במאי 2011 |
|  | 3 | 22 | 22 | 20 בספטמבר 2011 | 22 במאי 2012 |
|  | 4 | 22 | 22 | 13 בספטמבר 2012 | 9 במאי 2013 |
|  | 5 | 20 | 20 | 26 בספטמבר 2013 | 13 במאי 2014 |
|  | 6 | 13 | 13 | 9 בינואר 2015 | 20 במרץ 2015 |
תקציר העלילה > עונה 1

פרקים 1–22 (22 פרקים). שידורה החל ב-19 במאי 2009 והסתיים ב-8 ביוני 2010.
אחד מקווי העלילה בעונה זו עוסק בכניסתה להיריון של דמות המעודדת הראשית קווין פבריי, בזמן שיצאה עם שחקן הפוטבול פין הדסון. לאחר מכן מתברר שהאבא האמיתי של העובר הוא נוח פאקרמן, חברו הטוב ביותר של פין. בסוף ההיריון קווין ונוח מחליטים למסור את התינוק לאימוץ אצל אמא של רייצ'ל ברי ש-15 שנים קודם לכן מסרה את רייצ'ל לאימוץ. קו עלילה שני נסוב סביב המאבק בין המורה וויל שוסטר למאמנת המעודדות סו סילבסטר, ועוד קו עלילה מתרחש בין וויל שוסטר לאשתו טרי שנכנסת להיריון מזויף, ובינו לבין אמה. שאר קווי העלילה עוסקים בעיקר בקשריהם הרומנטיים של דמויות שונות בסדרה או בהתמודדותן עם השוני שלהם בבית הספר.
מתוך כוונה למשוך את קהל היעד לצפייה בסדרה, שודר פרק הבכורה של הסדרה מיד עם תום העונה של תוכנית הריאליטי והשירה "אמריקן איידול". שני פרקי מחווה הופיעו בעונה זו. האחד נקרא "The Power of Madonna", והוקדש כולו לעיבודים לשיריה של מדונה. הפרק אף זכה לביקורות אוהדות בשל התייחסותו להעצמת נשים. השני בפרקי המחווה הוקדש לעיבודים לשיריהם של ליידי גאגא ולהקת קיס וזאת תחת הכותרת של מופע להקה תיאטרלי.
בפרק הראשון של העונה אנחנו נחשפים לשיר שאחר כך יהפך ל"המנון" של הסדרה, "don't stop believin'" אשר בוצע על ידי 6 חברים הלהקה המקורים (ועם קולות ראשיים של פין ורייצ'ל).
תקציר העלילה > עונה 2

פרקים 23–44 (22 פרקים). החלה ב-21 בספטמבר 2010 והסתיימה ב-24 במאי 2011.
עונה זו כללה חמישה פרקי מחווה - האחד לזמרת בריטני ספירס שהשתתפה אף בתפקיד אורח, בפרק השני למופע הקולנוע של רוקי, השלישי לג'סטין ביבר, הרביעי לליידי גאגא והחמישי לפליטווד מק.
העלילה בעונה זו התמקדה בניסיון של הלהקה להגיע לתחרות הארצית. בעונה מצטרפות כמה דמויות חדשות. ביניהן; סאם אוונס- תלמיד חדש בבית ספר שנמצא בנבחרת הפוטבול, המאמנת ביסט- המאמנת החדשה של נבחרת הפוטבול, ובליין אנדרסון- הקול הראשי של מקהלת ה"זמירים", מקהלה שמתחרה מול "כיוונים חדשים" בתחרויות.
הסדרה יצאה להפסקה בעונה השנייה לקראת סוף 2010 וחזרה לשידור עם פרק ספיישל של שעה ששודר לאחר משחק הסופרבול, והשיגה אחוז רייטינג של 26,800,000 צופים, וכך השיגה את השיא לשלוש השנים האחרונות כמשדר עם התסריט הכתוב עם הרייטינג הגבוה ביותר. בפרק האחרון, "ניו יורק" שמו, המועדון הגיע למקום השנים עשר בתחרות הארצית.
תקציר העלילה > עונה 3

פרקים 45–66 (22 פרקים). החלה ב-20 בספטמבר 2011 והסתיימה ב-22 במאי 2012.
העלילה בעונה זו התמקדה בתוכניות העתידיות של התלמידים בתיכון מקינלי. בתחילת בחלק הראשון של העונה בליין מצטרף למקינלי, נוצרו סכסוכים פנימיים בין חברי המקהלה, מה שגרם לחלק מבנות המקהלה (מרסדס, סנטנה ובריטני) לעזוב ללהקה חדשה בניהולה של שלבי קורקורן (האמא הביולוגית של רייצ'ל והאם המאמצת של בת') המגולמת בידי אידינה מנזל, הנקראת "קולות הצרה" (באנגלית - "Troubletones"). שתי הלהקות התחרו אחת בשנייה בתחרות המקומית שבפרק השמיני, ובסופו של דבר ניצחו "כיוונים חדשים", מה שגרם לפירוק קולות הצרה, והבנות חזרו אל המקהלה. בנוסף, חלק זה עסק בהעלאת המחזמר הבית ספרי "סיפור הפרברים" ובבחירות לנשיא שכבת י"ב, בה התחרו קורט ובריטני זה נגד זה בין היתר, ובריטני ניצחה בסופו של דבר. בנוסף, קווין מנסה לקחת את בת' בחזרה משלבי.
בחלק השני של העונה, מתמודדים להקת כיוונים חדשים נגד להקת ה"זמירים" (מאקדמיית דלטון), ובסולן החדש של להקתם, סבסטיאן סמיית', ביריון מקהלות שמנסה לפגוע ב"כיוונים חדשים". בנוסף, פין ורייצ'ל מקבלים החלטה גורלית לגבי גורלם בתור זוג, וכך גם וויל ואמה. בחלק הזה סנטנה יוצאת מהארון ומתחילה לצאת עם בריטני, שנפרדה מארטי שקרא לה טיפשה.
בחלק השלישי והאחרון של העונה, להקת כיוונים חדשים מתכוננת לתחרות הלאומית שבשיקגו וקורט ורייצ'ל מתכוננים לאודישן שלהם לאקדמיה הניו-יורקית לאומניות הבמה (NYADA- New York Academy of Dramatic Arts). בנוסף מתמודדים שאר תלמידי י"ב עם סיום הלימודים המתקרבים, ו"כיוונים חדשים" מופיעים בתחרות הלאומית. בפרק האחרון של העונה, מגיעה תפנית בזוגיות של פין ורייצ'ל, כשזאת עוזבת לניו יורק בדרך להגשים את חלומה, בעוד אחרים מסיימים את הלימודים בתיכון.
בעונה זו התקיימו שלושה פרקי מחווה: פרק 11 הוקדש לזמר המנוח מייקל ג'קסון, פרק 16 הוקדש לסרט הדיסקו "שגעון המוזיקה", ופרק 17 הוקדש לזמרת ויטני יוסטון.
תקציר העלילה > עונה 4

פרקים 67–88 (22 פרקים). החלה ב-13 בספטמבר 2012 והסתיימה ב-9 במאי 2013.
העלילה של העונה מתפצלת בין תיכון מקינלי לבין אלו שסיימו את התיכון בעונה השלישית ועברו לניו יורק. בעונה הרביעית משתתפים שחקנים חדשים, בין השאר הזוכה של העונה השנייה של פרויקט Glee, ושחקנים אורחים נוספים. רוב מהדמויות שסיימו את הלימודים בעונה הקודמת, יצאו מממרכז העלילה. בעונה הרביעית, המקהלה נהפכת להיות מועדון פופולרי עקב הניצחון בתחרות הלאומית בעונה הקודמת, אך זה לא נמשך זמן רב. אל המקהלה מצטרפים מספר חברים חדשים: מארלי (בתה של עובדת קפיטריה), ג'ייק (אחיו למחצה של פאק), ריידר (הזוכה של פרויקט Glee), קיטי (מעודדת חדשה), ווייד/יוניק (שעובר מאדרנלין קולי לכיוונים חדשים). בעונה זו המקהלה מתחרה בתחרות המקומית (בה היא מפסידה תחילה אך לאחר מכן מנצחת עקב הפסילה של מועדון הוורבלרס) ובהמשך העונה מתכוננת לתחרות האזורית.
בניו יורק העלילה עוקבת בעיקר אחרי רייצ'ל וקורט, הלומדים באקדמיה לאומניות הבמה בניו יורק NYADA. שם לומד גם ברודי, דמות חדשה בעונה הרביעית, תלמיד הבוגר מרייצ'ל בשנה אחת ומתאהב בה. בנוסף מופיעות דמויות חדשות נוספות, כמו קסנדרה ג'ולי, המורה לריקוד של רייצ'ל, ואליזבט רייט, עורכת באתר vouge.com, שם עובד קורט. בין קווי העלילה הבולטים בעונה זו, הם: חתונתם של וויל ואמה, הקשרים הנרקמים בין חברי ה-Glee Club, המשבר בחייו של פין, ההתקדמות בחייה של רייצ'ל להגשמת יעדיה וכך גם של קורט, ועוד.
בעונה זו ישנם שלושה פרקי מחווה: פרק מחווה שני לבריטני ספירס, פרק מחווה למחזמר והסרט גריז, ופרק מחווה לזמר סטיבי וונדר.
תקציר העלילה > עונה 5

פרקים 89–108 (20 פרקים). החלה ב-26 בספטמבר 2013 והסתיימה ב-13 במאי 2014.
עלילתה של עונה זו מתחלקת לשני חלקים - החלק הראשון (פרקים 1–13) שמתרחש בתיכון מקינלי (סוף השנה של עונה 4) ועובר במקביל לעלילה בניו יורק והחלק השני (פרקים 14–20) שמתרחש בניו יורק ועוקב אחרי אלו שסיימו את התיכון ומנסים להסתגל לחיים חדשים במסגרת חדשה. בעונה זו השתתפו שחקנים חדשים, לדוגמה: פיטר פצ'ינלי (רופרט קאמפיון, הבמאי של ההצגה של רייצ'ל), שירלי מקליין (ג'ון דולוויי, סוציאליסטית ניו-יורקית), דמי לובאטו (דני, חברתה של סנטנה), טיירה בנקס (ביצ'ט, סוכנת דוגמנים), סקיילר אסטין (ז'אן בפטיסט, המנהיג של "פיצוץ גרון", להקה מתחרה), אדם למברט (אליוט "סטארצ'יילד" גילברט, חבר בלהקה שקורט מקים) וארין ווסטברוק (ברי, מעודדת שגורמת לג'ייק להיפרד ממארלי). בנוסף, קריסטין צ'נוות', גווינת' פלטרו ווופי גולדברג חוזרות בעונה זו.
חלקים משמעותיים בעונה זו כוללים את האירוסין של קורט ובליין, הפיכתה של סו למנהלת, ההצגה הראשונה של רייצ'ל ובעקבות כך פרישתה מניאד"ה, מותו של פין והשפעת מותו על המקהלה, הקמת הלהקה הראשונה של קורט ובעקבות הריב של רייצ'ל וסנטנה גם פירוקה ופתיחתה של להקה חדשה, פרידתם של מארלי וג'ייק, לידתו של דניאל פין שוסטר - הילד של וויל ואמה, ההפסד של המקהלה בתחרות הלאומית ובעקבות כך פירוקה, חגיגות פרק ה-100 של הסדרה ועוד.
עונה זו כוללת שני פרקי מחווה לביטלס, פרק לזכרו של קורי מונטית' שנפטר ב-13 ביולי 2013, פרק מחווה לליידי גאגא וקייטי פרי, פרק מחווה לבילי ג'ואל ופרק מחווה לסטיבן סונדהיים. בנוסף, עונה זו שוברת כמה שיאים - היא העונה בעלת הכי הרבה אלבומים (3) ומיני אלבומים (11) והעונה עם הכי מעט תחרויות (אחת בלבד).
תקציר העלילה > עונה 6

פרקים 109–121 (13 פרקים). העונה השישית החלה ב-9 בינואר 2015 והסתיימה ב-20 במרץ 2015, זו הייתה העונה האחרונה של הסדרה.
עלילת עונה זו התמקדה בחזרתן של הדמויות לעיר מולדתן ועל התרת בעיותיהן. העונה מתחילה עם ביטולה של תוכנית הטלוויזיה של רייצ'ל. לאחר שהיא מגלה שסו השתלטה על האומנויות בתיכון מקינלי, היא מחליטה להקים מחדש את הלהקה. בינתיים, בליין וקורט נפרדו פעם נוספת ובליין חזר לעיר והחל להנחות את ה"וורבלרס". קורט חוזר לעיר גם הוא ומצטרף אל רייצ'ל. מר שוסטר החליט לקחת את עצתה של סו והחליט להנחות את "אדרנלין קולי". בעונה זו, השחקנים האורחים הבולטים היו מקס ג'ורג' (סולן להקת "אדרנלין קולי"), ג'ינה גרשון (אימו של בליין), גלוריה אסטפן (אמה של סנטנה, שהופיעה לראשונה בעונה השלישית של הסדרה), וכן ג'ונתן גרוף (ג'סי) שהשתתף בשתי העונות של הסדרה.
בין החלקים הבולטים בעונה זו היו ניסיונה של רייצ'ל להשתקם מהכישלון שעברה, הקמת מקהלה חדשה והיכרות עם הפנים החדשות בה ולאחר שריפת דולטון - קבלת התלמידים וחברי המקהלה למקינלי, האירוסין של סנטנה ובריטני, פרידתם של קורט ובליין וניסיונותיה של סו לגרום להם להיות שוב יחד, חתונתם של הזוגות סנטנה ובריטני וקורט ובליין, הילד שקורט ובליין מצפים לו בעזרת רייצ׳ל והקפיצה לעתיד בפרק האחרון אשר הציגה את עתיד הדמויות. בנוסף, אחד מפרקי הסדרה התרחש על ציר הזמן בתקופה שלפני הפרק הראשון של הסדרה כולה, פרק שהיווה מעין פלאשבק אשר הציג כיצד המקהלה הוקמה וכיצד השתנו חיי הדמויות.
עונה זו כולל פרק מחווה לקרול קינג ולאלאניס מוריסט ולברט בכרך.
הדמויות > דמויות ראשיות > בוגרי התיכון "ויליאם מקינלי"

רייצ'ל ברי (ליאה מישל; עונות 1–6): חברה במקהלת "כיוונים חדשים", זמרת עם יכולות מרשימות אך שאפתנית במיוחד והקול המוביל של המקהלה. הייתה בת-זוגו של פין, וחלומה הוא להופיע בברודוויי. בעונה 5 הגשימה חלום זה ונבחרה לשחק תפקיד ראשי בחידוש למחזמר "מצחיקונת". איבדה את התפקיד בעקבות ניסיונה בטלוויזיה (סדרה משלה) ובשל כך חזרה לאוהיו לאמן את מקהלת ה"כיוונים החדשים". ידועה בשאפתנות ובשתלטנות שלה.
קורט האמל (כריס קולפר; עונות 1–6): חבר במקהלת "כיוונים חדשים" ובעל קול סופרנו ייחודי. ההומו המוצהר היחיד במקהלה. בעונה ה-2 של הסדרה, ביריון נטפל אליו בגלל סיבה זאת ולאחר ביקור באקדמיית דאלטון ועם שכנוע מצד אחד התלמידים שם, (בליין אנדרסון שייהפך לבן זוגו ואף בעלו בהמשך הסדרה) ועם החלטת הוריו עובר לאקדמיה עד לאמצע-סוף עונה 2. בעונה 3 מנסה להתקבל עם רייצ'ל לNYADA (אקדמיה לאומניות הבמה של ניו יורק) אך לא מצליח. בעונה 4 הוא מסיים את התיכון, ועובר לניו יורק עם רייצ'ל כדי לנסות להתקבל לאקדמיה שוב ומתקבל. בתחילית עונה 4 הוא ובליין נפרדים כיוון שבליין בגד בו, והשניים חוזרים בתחילת עונה 5 ואף מתארסים. בעונה 6 הוא ובליין נפרדים וקורט חוזר לאוהיו עם רייצ'ל, כדי לנסות להקים מחדש את "כיוונים חדשים". לקראת סוף העונה הוא ובליין חוזרים ואף מתחתנים. סו סילבסטר אוהבת אותם כזוג.
פין הדסון (קורי מונטית'; עונות 1–4): חבר במקהלת "כיוונים חדשים" ובו-זמנית גם קפטן נבחרת הפוטבול של בית-הספר. בן-זוגה של רייצ'ל ואף היו מאורסים. נפטר בעונה 5 (עקב מותו הטרגי של השחקן במציאות).
קווין פאבריי (דיאנה אגרון; ראשית 1–3; משנית 4–6): קפטן נבחרת המעודדות "הצ'יריוס" שנקלעת להיריון לא רצוי מפאק. נהיית חברה במקהלה ועוברת שינוי ככל שמתקדמת הסדרה. מתקבלת לאוניברסיטת ייל.
בליין אנדרסון (דארן כריס; משני 2, ראשי 3–6): קפטן מקהלת ה"זמירים" באקדמיית דלטון לשעבר ובהמשך תלמיד תיכון "ויליאם מקינלי", בן זוגו של קורט וחברו הטוב. הוא מתחתן איתו לקראת סוף הסדרה.
ארטי אברמס (קווין מק'הייל; עונות 1–6): חבר במקהלת "כיוונים חדשים", נכה בכיסא גלגלים מאז היותו בן 8 בעקבות תאונת דרכים. גיטריסט ובמאי. יצא עם טינה, בריטני וקיטי לאורך הסדרה בתקופות שונות.
מרסדס ג'ונס (אמבר ריילי;עונות 6-1:) חברת "כיוונים חדשים" ובעלת קול עמוק ועוצמתי, ממוצא אפרו-אמריקאי. חברתם הטובה של קורט ורייצ'ל. מרבה לשיר שירי נשמה. הייתה בת-זוגו של סאם.
נוח "פאק" פאקרמן (מארק סלינג; ראשי 1–4, משני 5–6): רודף שמלות טיפוסי, חבר בנבחרת הפוטבול ומאוחר יותר גם חבר במקהלת "כיוונים חדשים". חברו הטוב של פין. הכניס את קווין להיריון בתחילת הסדרה.
בריטני ס. פירס (הת'ר מוריס; ראשית 2–4, משנית 1, 5-6): מעודדת ב"צ'יריוס" וחברת "כיוונים חדשים", נחשבת טיפשה למדי, אך בעונה 4 מתגלה כגאון. ביסקסואלית. חברתה הטובה של סנטנה ומאוחר יותר גם בת-זוגה ואשתה לעתיד.
סנטנה לופז (נאייה ריברה; ראשית 2–5, משנית 1, 6): מעודדת ב"צ'יריוס" וחברת "כיוונים חדשים", רכלנית, מלגלגת ונוהגת להעליב אנשים. לסבית. חברתה הטובה של בריטני ומאוחר יותר גם בת-זוגה ואשתה לעתיד.
טינה כהן-צ'אנג (ג'נה אושקוביץ; עונות 1-6): חברת מקהלת "כיוונים חדשים", ממוצא אסיאתי. חברתו הטובה של ארטי ובת-זוגו לשעבר של מייק צ'אנג.
מייק צ'אנג (הארי שום ג'וניור; ראשי 3; משני 1–2, 4-6): חבר מקהלת "כיוונים חדשים", ממוצא אסיאתי. בעל כישורי ריקוד, ובן זוגה לשעבר של טינה.
סאם אוונס (קורד אוברסטריט; ראשי 2, 4-6, משני 3): חבר מקהלת "כיוונים חדשים". מצטרף למקהלה בעונה השנייה, בעונה השנייה נחשף שמשפחתו ענייה. היה בן זוגה של מרסדס ובריטני.
הדמויות > דמויות ראשיות > בוגרי התיכון "ויליאם מקינלי" > חברי "כיוונים חדשים" החדשים

וויד "יוניק" אדמס (אלכס ניוול) - תלמידה טרנסג'נדרית. הצטרפה ל"כיוונים חדשים" בעונה 4 לאחר שפרשה מ"אדרנלין קולי" כיוון שלא הרגישה שם בנוח להיות עצמה.
מארלי רוז (מליסה בנויסט)
ג׳ייק פאקרמן (ג'ייקוב ארטיסט) - אחיו של נוח פאקרמן.
ריידר לין (בלייק ג'נר)
קיטי ווילד (בקה טובין)
בקי ג'קסון - בעלת תסמונת דאון, סו דואגת לה כאמא
הדמויות > דמויות ראשיות > צוות התיכון "ויליאם מקינלי"

ויליאם (ויל) "מר שו" שוסטר (מתיו מוריסון; עונות 1–6): מורה לספרדית בתיכון "מקינלי" והבמאי והמייסד של "מקהלת כיוונים חדשים". מושא אהבתה של היועצת החינוכית אמה פילסברי, ומאוחר יותר גם בעלה.
אמה פילסברי (ג'יימה מייס; ראשית 1–3, משנית 4–6): היועצת החינוכית בתיכון "מקינלי", לא עוזרת במיוחד. בעלת הפרעה טורדנית-כפייתית המתבטאת בניקיון אובססיבי. מאוהבת בוויל ומאוחר יותר גם אשתו.
סו סילבסטר (ג'יין לינץ'; עונות 1–6): המאמנת הקשוחה והאמביציונרית של נבחרת המעודדות הפופולרית "הצ'יריוס", היא רעה ושתלטנית, נוהגת לריב עם וויל ומנסה לחבל במקהלה באובססיביות. יש לה אחות בעלת תסמונת דאון.
שלדון (שאנון) ביסט (דוט מארי ג'ונס; משנית 2–5, ראשית 6): מאמן טרנסג'נדר, אימן את קבוצת הפוטבול "טיטאנים" והיה לאחד מחבריו הטובים ביותר של ויליאם שוסטר.
מוזיקה

תחת זיכיון הסדרה יצאו לאור 17 פסקולים, שישה אלבומי להיטים ו-31 מיני-אלבומים הכוללים כ-754 ביצועים לשירים או מאשאפים. כ-460 שירים מהסדרה זכו להוצאה כסינגלים. רובם המוחלט של הביצועים המוזיקליים בסדרה הם גרסאות כיסוי לשירי מוזיקה פופולרית.
מוזיקה > פסקולים

2009: Glee: The Music, Volume 1
2009: Glee: The Music, Volume 2
2010: Glee: The Music, Volume 3 Showstoppers
2010: Glee: The Music, The Christmas Album
2010: Glee: The Music, Volume 4
2011: Glee: The Music, Volume 5
2011: Glee: The Music Presents the Warblers
2011: Glee: The Music, Volume 6
2011: Glee: The 3D Concert Movie
2011: Glee: The Music, The Christmas Album Volume 2
2011: Glee: The Music, Volume 7
2012: Glee: The Music, The Graduation Album
2012: Glee: The Music, Season 4, Volume 1
2012: Glee: The Music, The Christmas Album Volume 3
2013: Glee Sings the Beatles
2014: Glee: The Music - Celebrating 100 Episodes
2015: Glee: The Music, What the World Needs Now is Love
מוזיקה > אלבומי להיטים

2010: Glee: The Music, The Complete Season One
2010: Glee: The Music, Best of Season One
2010: Glee: The Music, The Complete Season One CD Collection
2012: Glee: The Music, The Complete Season Two
2012: Glee: The Music, The Complete Season Three
2014: Glee: The Music, The Complete Season Four
מוזיקה > מיני אלבומים

2010: Glee: The Music, The Power of Madonna
2010: Glee: The Music, Journey to Regionals
2010: Glee: The Music, The Rocky Horror Glee Show
2010: Glee: The Music, Love Songs
2011: Glee: The Music, Dance Party
2012: Britney 2.0
2012: Glee: The Music Presents Glease
2013: The Quarterback (Music from the TV Series)
2013: A Katy or a Gaga (Music from the Episode)
2013: Movin' Out
2013: Glee: The Music, The Christmas Album Volume 4
2014: Glee: The Music, City of Angels
2014: Glee: The Music, New New York
2014: Glee: The Music, Bash
2014: Glee: The Music, Tested
2014: Glee: The Music, Opening Night
2014: Glee: The Music, the Back Up Plan
2014: Glee: The Music, Old Dog, New Tricks
2014: Glee: The Music, The Untitled Rachel Berry Project
2015: Glee: The Music, Loser Like Me
2015: Glee: The Music, Homecoming
2015: Glee: The Music, Jagged Little Tapestry
2015: Glee: The Music, The Hurt Locker
2015: Glee: The Music, The Hurt Locker, Pt. 2
2015: Glee: The Music, Transitioning
2015: Glee: The Music, A Wedding
2015: Glee: The Music, Child Star
2015: Glee: The Music, the Rise and Fall of Sue Sylvester
2015: Glee: The Music, We Built This Glee Club
2015: Glee: The Music, 2009
2015: Glee: The Music, Dreams Come True
ביקורות ופרסים

בשתי עונותיה הראשונות זכתה הסדרה לנתוני רייטינג מרשימים לצד ביקורות חיוביות. הסדרה זכתה אף במספר פרסים, ובהם: פרס פיבודי, פרס גלובוס הזהב בקטגוריית סדרת הקומדיה או הסדרה המוזיקלית הטובה ביותר, שחקן המשנה הטוב ביותר בסדרת טלוויזיה, מיני-סדרה או סרט טלוויזיה (כריס קולפר), ופרסי האמי בקטגוריות שחקנית המשנה הטובה ביותר בסדרה קומית (ג'יין לינץ'), שחקן האורח הטוב ביותר בסדרה קומית (ניל פטריק האריס) ובימוי בסדרה קומית (ראיין מרפי). פרסים משניים יותר בהם זכתה הסדרה הם פרס ה-People's Choice Awards עבור הסדרה הקומית הטובה ביותר לשנת 2010, פרס גילדת שחקני המסך לאנסמבל השחקנים הטוב ביותר בסדרת קומית ומספר פרסים מהליגה ההומו-לסבית נגד השמצה.
ראו גם

מועדון גלי
הערות שוליים

↑  News, Billboard (באנגלית)
↑  Private Site, tvbythenumbers.zap2it.com
| Glee |
| --- | --- | --- |
| יוצרים | איאן ברנן • ראיין מרפי • בראד פלצ'ק |  |
| שחקנים | דיאנה אגרון • קורד אוברסטריט • מייק או'מאלי • ג'נה אושקוביץ • ג'ייקוב ארטיסט • מליסה בנויסט • דוט מארי ג'ונס • ג'ייסלין ג'ילסיג • בלייק ג'נר • בקה טובין • דארן כריס • ג'יין לינץ' • קורי מונטית' • האת'ר מוריס • מת'יו מוריסון • ג'יימה מייס • ליאה מישל • קווין מק'הייל • אלכס ניואל • מארק סאלינג • כריס קולפר • נאיה ריברה • אמבר ריילי • הארי שום ג'וניור |  |
| דמויות | ארטי אברמס • וויד "יוניק" אדמס • סאם אוונס • בליין אנדרסון • שאנון ביסט • רייצ'ל ברי • מרסדס ג'ונס • ברט האמל • קורט האמל • פין הדסון • קיטי ווילד • טינה כהן-צ'אנג • סנטנה לופז • ריידר לין • סו סילבסטר • קווין פאבריי • ג'ייק פאקרמן • נוח פאקרמן • אמה פילסברי • בריטני סוזן פירס • מייק צ'אנג • מארלי רוז • ויל שוסטר • טרי שוסטר |  |
| ראיין מרפי |
| --- | --- | --- |
| טלוויזיה | צעירים לנצח (1999-2001) • ניפ/טאק (2003-2010) • ‏Glee‏ (2009-2015) • אימה אמריקאית (2011-) • הנורמלים החדשים (2012-2013) • מלכות הצעקה (2015-2016) • סיפור פשע אמריקאי (2016-) • אויבות (2018-) • ‏מוקד 911 ‏(2018-)‏ • ‏פוזה ‏(2018-)‏ • ‏הפוליטיקאי ‏(2019)‏ • ‏הוליווד ‏(2020)‏ • ‏ראצ'ד ‏(2020)‏  • ‏הלסטון ‏(2021)‏  • ‏דאהמר - מפלצת: סיפורו של ג'פרי דאהמר ‏(2022)‏ |  |
| קולנוע | לרוץ עם מספריים (2006) • לאכול, להתפלל, לאהוב (2010) • הלב הרגיל (2014) • העיר שפחדה מהשקיעה (2014) • הנערים בחבורה (2020) • הנשף (2020) |  |
| --- | --- |
בקרת זהויות :  NLI: 987007384179805171  BNE: XX5033958  BnF: cb165424786 (data)  GND: 7741775-6  LCCN: no2009174452  VIAF: 206704889   WorldCat (עם VIAF): 206704889 
ר'ייצל (ליאה מישל), אחת מהדמויות הראשיות בסדרה והמקוריות במקהלה.
סברובסקי

| --- | --- |


 נתונים כלליים
 סוג:  חברה פרטית
 מייסדים:  דניאל סברובסקי
 תקופת הפעילות:  1895–הווה (כ־130 שנה)
 מיקום המטה:  ואטנס 
 משרד ראשי:  אוסטריה ואטנס, אוסטריה
 ענפי תעשייה:  אופנה 
 מוצרים עיקריים:  פסלונים, תכשיטים ואופנה, עיצוב בית, נברשות, אלמנטים מקריסטל
 אנשי מפתח:  מרקוס לאנגס-סברובסקי, משפחת הנאמנות שוורץ, נדיה סברובסקי
 עובדים:  24,841 (דצמבר 2009)
  
 http://www.swarovski.com/
 
אחת מחנויות הרשת של סברובסקי בהונג קונג
דניאל סברובסקי, מייסדה האוסטרי של החברה
סברובסקי (בגרמנית: Swarovski; ‏האזנהקובץ:De-at Swarowksi.ogg‏Ⓘ‏) הוא שם של יצרן וחברה תעשייתית אוסטרית בשותפות מוגבלת של בדולח שבסיסה בוואטנס, אוסטריה. החברה התפצלה לשני אזורי תעשייה גדולים, היחידה העסקית Swarovski Kristall שעוסקת בעיקר  בפריטי יוקרה וגבישי קריסטל אופנתיים, והיחידה העסקית Tyrolit שמייצרת מירוק מלוכד, ניסור בטון ומכונות קידוח.
מייסדה, התעשיין האוסטרי דניאל סברובסקי,  ומשפחתו היו חברים רשומים במפלגה הנאצית לאחר האנשלוס של אוסטריה לגרמניה הנאצית, דבר שתרם רבות לשגשוגה של החברה אף במהלך מלחמת העולם השנייה.
היסטוריה

דניאל סברובסקי (24 באוקטובר 1862 – 23 בינואר 1956) נולד בעיר בצפון בוהמיה שבאימפריה האוסטרית (עיר הולדתו היא כיום  חלק מצ'כיה). אביו היה זגג ובעל מפעל זכוכית קטן. במפעל זה דניאל סברובסקי שימש כשוליה בצעירותו ורכש מיומנות באמנות חיתוך הזכוכית. בשנת 1892 הוא רשם פטנט על מכונת חיתוך חשמלית שאפשרה את ייצור גבישי הזכוכית.
בשנת 1895, המממנים של סברובסקי, ארמנד קוסמן ופרנץ וויס, ייסדו את חברת סברובסקי, שנקראה במקור א. קוסמן, דניאל שוורץ ושות'. מאוחר יותר שמה קוצר ל-ק.ס. ושות'. החברה הקימה מפעל לחיתוך קריסטלים בואטנס, טירול שבאוסטריה, כדי לנצל את היתרון של תחנת הכוח ההידרואלקטרית לתהליך ההשחזה עתיר האנרגיה שדרש הפטנט של דניאל סברובסקי.
נדיה סברובסקי, החימשית של המייסד, היא חברה בוועד המנהל של סברובסקי.
היסטוריה > חברות במפלגה הנאצית

ב-1935 ייצר בנו הבכור לראשונה משקפיים, ובכך הונחה התשתית למחלקה האופטית כחלק מהמכלול התעשייתי של סברווסקי ומשפחתו, שבאותה עת שגשג בפרט בזכות כך שהיו חברים רשומים במפלגה הנאצית לאחר האנשלוס של אוסטריה הפשיסטית לרייך השלישי, לפני מלחמת העולם השנייה.
מוצרים

מגוון הקריסטלים של סברובסקי כולל פסלי קריסטל זכוכית ומיניאטורות, תכשיטים ואופנה, עיצוב בית, ונברשות.
כל הפסלים של החברה מסומנים בלוגו שלה. הלוגו המקורי של סברובסקי היה פרח האדלווייס, אשר הוחלף על ידי לוגו .S.A.L, שלבסוף הוחלף בלוגו הברבור הנוכחי החל משנת 1988.
כדי ליצור קריסטל זכוכית שמאפשר לאור להישבר בספקטרום השמש, סברובסקי ציפה חלק מהמוצרים שלו  בכימיקלים מתכתיים מיוחדים. לדוגמה, אורורה בוראליס (AB) שנותן לפני השטח מראית של קשת. ציפויים אחרים נקראו על ידי החברה, קריסטל טרנסמיישן, וולקאנו, אוורום ודוראדו. חלק מהציפויים היו רק בחלק מהאובייקט ואילו אחרים אף צופו פעמיים.
בשנת 2004 סברובסקי שחרר את ה-Xilion, חיתוך שהוגבל בזכויות יוצרים, שעוצב כדי לייעל את הברק של הוורדים (רכיבים עם גב שטוח) וחתלתולים (חיתוך יהלומים).
קבוצת סברובסקי כוללת גם Tyrolit (יצרנית כלי חיתוך ושיוף); Swareflex (סימוני כביש זוהרים ומחזירי אור); Signity (אבני חן מקוריות וסינתטיות); וסברובסקי Optik (מכשירים אופטיים כמו משקפת וכוונות לרובים).
החברה מפעילה מוזיאון קריסטל, Swarovski Kristallwelten (עולמות הקריסטל) באתר המקורי שלה בוואטנס (ליד אינסברוק, טירול, אוסטריה). בחזית מרכז אולמות הקריסטל מוצב ראש מכוסה דשא שפיו משמש כמזרקה. המוזיאון מרכז תערוכות הקשורות או שואבות השראה מהקריסטלים אך אינם כוללים הסברים על הדרך בה העיצובים המפורסמים נעשים, מופקים או מלוטשים.
עבודות של סברובסקי הוצגו לאחרונה ביריד האופנה והתכשיטים של אסיה, המבוסס על הרעיון של קרן אחת רצופה של אור קטוע דרך הקריסטל.
פסלונים ואספנות

הצלמיות של סברובסקי הן פרטי אספנות, עכבר מסוגנן היה הפסלון הראשון שיוצר. החברה מייצרת סוגים רבים של פסלונים מפרת משה רבנו ועד מהדורה מוגבלת של פרטי אספנות מטעם חברת וולט דיסני.
הערות שוליים

1 2 3 4 5  הורסט שרייבר, IM EINKLANG MIT DER NSDAP – Das Unternehmen Swarovski in der NS-Zeit – Horst Schreiber, horstschreiber.at, ‏2019 (ב־Austrian German)
| --- | --- |
בקרת זהויות :  GND: 411100-X  ISNI: 0000 0004 1806 2648  LCCN: n94084342  NKC: xx0131405  VIAF: 157473914   WorldCat (עם VIAF): 157473914 
מהדורה מוגבלת של פסלון באגס באני מאבני סברובסקי מנצנצות
קרן מוזילה

| --- | --- |

 נתונים כלליים
 סוג:  יישומי קוד פתוח
 תקופת הפעילות:  1998–הווה (כ־27 שנים)
 חברות בנות:  מוזילה מסרים מידיים  תאגיד מוזילה 
 מיקום המטה:  מאונטיין ויו 
 מוצרים עיקריים:  תוכנה 
 הכנסות:  21,346,401 דולר אמריקאי (נכון ל־2016) 
 יו"ר:  מיטשל בייקר 
  
 http://mozilla.org
 
מטה הקרן במאונטיין וויו, קליפורניה
קרן מוזילה (באנגלית: Mozilla Foundation) היא מוסד ללא כוונת רווח שמטרתו לתמוך בפרויקט הקוד הפתוח מוזילה. הקרן מפעילה את התשתיות הנדרשות לפיתוח הפרויקט, מכתיבה את מדיניות הפיקוח עליו ומגנה על מיני קניין רוחני הקשור בו לרבות סימניו המסחריים. משרדי הקרן נמצאים בעיר מאונטיין וויו שבעמק הסיליקון, קליפורניה.